kardosdrur/scandi-wiki huggingface dataset:
Sinterklaas

Sinterklaas eller Sint-Nicolaas er en legendarisk figur baseret på Sankt Nikolaus, der var helgen for børn. Han kaldes også De Sint ("Helgenen"), De Goede Sint ("Den Gode Helgen") og De Goedheiligman ("Den Gode Hellige Mand") på nederlandsk; Saint Nicolas på fransk; Sinteklaas på vestfrisisk; Sinterklaos på limburgsk; og Kleeschen eller Zinniklos i letzeburgsk.

På Sinterklaas' festdag fejrer man Sankt Nikolaus navnedag den 6. december. Dette fejres ved årligt at give gaver på Sankt Nikolaus' aften (5. december) i Nederlandene. I de gamle dage fik børnene i de sydlige dele af Nederlandene først gaverne om morgenen på Sankt Nikolaus' dag, samt i Belgien, Luxembourg og det nordlige Frankrig (Fransk Flandern, Lorraine, Artois). Traditionen fejres også i en vis udstrækning i Det nederlandske Imperiums tidligere kolonier, inklusive Ambon (Indonesien), Aruba, Bonaire, Curaçao og Surinam. For personer i disse områder er fejringen en pendant til juleaften, hvor der gives gaver.

Sinterklaas er den primære kilde til det mere udbredte jule-symbol Julemanden.

I den nederlandske tradition ankommer Sinterklaas til hest iført rødt tøj og en rød bispehue. Ligesom julemanden er han en ældre mand med et stort hvidt skæg.
Han har en stor, rød bog med, hvor han har skrevet ned, om hvert barn har været uartig eller opført sig godt i det forgangne år. Han har desuden en hjælper, kaldet Zwarte Piet, som er sort i hovedet, da han stammeer fra maurere i Spanien. Nogle foretrækker i dag at fortælle, at han er sværtet sort i ansigtet fra sod i skorstenene, som han kravler rundt i for at levere gaver for Sinterklaas. Sinterklaas og Zwarte Piet ankommer ifølge fortællingen sammen med dampskib fra Spanien den første lørdag efter den 11. november, og den 6. december rejser de atter tilbage.

Referencer 

Jul
Kultur i Nederlandene
Folkeminde
Sagnfigurer
Chris Margaard

Chris Margaard (født 16. September 1971 i Odense) er en tidligere dansk professionel fodboldspiller. Han spillede centerforsvar i den danske klub OB. Med blandt andet holdkammerater som, Thomas Helveg, Steen Nedergaard og Lars Høgh. Men superliga kampe er ikke det eneste Chris fik prøvede. Han nåede også at spille en del kampe for Danmarks U/18 fodbold-landshold, et par UEFA Europa League og UEFA Champions League kampe.

Chris var med i de 2 Champions League opgør imod Real Madrid i 1991, hvor han blandt andet stod ansigt til ansigt med Emilio Butragueño, Gheorghe Hagi og Hugo Sánchez. Chris udløste et straffespark på Emilio, hvilket kostede et mål. Han har tidligere spillet imod Thierry Henry, som spillede i AC Monaco, og Chris Margaard spillede for SC Bastia.

Eksterne henvisninger 
 

Fodboldspillere fra Danmark
Hellige tre konger

Hellige tre konger (Vismændene fra Østerland eller De tre vise mænd) omtales i Det nye Testamentes  Matthæusevangelium (-12)

Versene 1-12 fra NT  1907
"1. Men da Jesus var født i Bethlehem i Judæa, i Kong Herodess Dage, se, da kom der vise fra Østerland til Jerusalem og sagde: 2. "Hvor er den Jødernes Konge, som er født? thi vi have set hans Stjerne i Østen og ere komne for at tilbede ham." 3. Men da Kong Herodes hørte det, blev han forfærdet, og hele Jerusalem med ham; 4. og han forsamlede alle Folkets Ypperstepræster og skriftkloge og adspurgte dem, hvor Kristus skulde fødes. 5. Og de sagde til ham: "I Bethlehem i Judæa; thi således er der skrevet ved Profeten: 6. Og du, Bethlehem i Judas Land, er ingenlunde den mindste iblandt Judas Fyrster; thi af dig skal der udgå en Fyrste, som skal vogte mit Folk Israel." 7. Da kaldte Herodes hemmeligt de vise og fik af dem nøje Besked om Tiden, da Stjernen havde ladet sig til Syne. 8. Og han sendte dem til Bethlehem og sagde: "Går hen og forhører eder nøje om Barnet; men når I have fundet det, da forkynder mig det, for at også jeg kan komme og tilbede det." 9. Men da de havde hørt Kongen, droge de bort; og se, Stjernen, som de havde set i Østen, gik foran dem, indtil den kom og stod oven over, hvor Barnet var. 10. Men da de så Stjernen, bleve de såre meget glade. 11. Og de gik ind i Huset og så Barnet med dets Moder Maria og faldt ned og tilbade det og oplode deres Gemmer og ofrede det Gaver, Guld og Røgelse og Myrra. 12. Og da de vare blevne advarede af Gud i en Drøm, at de ikke skulde vende tilbage til Herodes, droge de ad en anden Vej tilbage til deres Land. ..." (Det Nye Testamente fra 1907 hos DetNyeTestamente.dk)

Det er kun evangelisten Matthæus, som skriver om de vise mænd fra Østerland, der senere blev kaldt konger, Kasper, Melchior og Balthasar. I dansk kalkmaleri skildres de ofte. I den romanske periode (1100-1200-tallet) er de identiske, dog af forskellig alder, der overrækker deres ensartede gaver i en slags knælende stilling (knæløb). I senmiddelalderen optræder de som individuelle konger med krone på hovedet. Den ældste, Kasper, overrækker knælende et skrin med guld. Han har taget sin krone af og bærer ofte glorie. Melchior og Balthasar ser passivt til med krone på hovedet og gerne uden glorie. I Vor Frue Kirke i Aarhus er de tre gavegivere afbildet i 1510-30 klædt som storkøbmænd og ikke som som konger.
Kasper er skildret som gammel, Melchior som midaldrende mens Balthasar som den unge ofte optræder lapset og provokerende klædt fx i Helligtrekongers Kapel ved Roskilde Domkirke.

Galleri

Se også
 Helligtrekongersdag 
 Helligtrekongerslys 
 Helligtrekongerskage
 De hellige tre Konger og Dejlig er den himmel blå er to salmeversioner af Grundtvig fra 1810 og 1853

Eksterne henvisninger

 "Vismændene fra Østerland" i Den Store Danske af Mogens Müller


Jul
Personer i Det Nye Testamente
Eldorado for dyr

Eldorado for dyr var en del af julekalenderen på DR i 1985. Den blev sendt sammen med Kikkebakkeboligby (genudsendelse) og handler om Ludvig, der har en forretning for udstyr til dyr, men desuden leverer vejrmeldinger til Danmarks Meteorologiske Institut. Hvert afsnit er på cirka 10 minutter.

Serien er skrevet af Finn Bentzen, Jesper Klein og Hanne Willumsen og instrueret af Finn Bentzen. Ludvig spilles af Søren Østergaard, mens Pia Rosenbaum spiller en servitrice, som Ludvig er lun på. Derudover medvirker en lang række skuespillere i biroller.

Referencer

Eksterne henvisninger 
 

Tv-julekalendere
Danske tv-serier fra 1980'erne
Xi'an-episoden

Xi'an-episoden (kinesisk: 西安事变; pinyin: Xī'ān Shìbìan) var en hændelse i december 1936 i Kinas historie. De nationalistiske Kuomintang-styrker under marskalk Zhang Xueliang (søn af Zhang Zuolin) gjorde mytteri mod deres øverstkommanderende, generalissimo Chiang Kai-shek (Jiǎng Jièshí) og tog ham til fange. Hensigten, som også blev opnået, var at fremtvinge at Chiang accepterede, at der blev indgået en aftale med de kinesiske styrker om en bilæggelse af stridighederne mellem kineserne indbyrdes, og om dannelsen af en enhedsfront mod japanerne.

De japanske styrker, som allerede havde fået fodfæste i Manchuriet og der havde oprettet en selvstændig nationalstat, Manchukuo, havde bombarderet Shanghai i 1933 og der efter tvunget Kina til at indgå en våbenstilstand. Japanerne havde ønske et asiatisk samarbejde under japansk ledelse, men kineserne anså den japanske politik som udtryk for en japansk imperialisme.

Samtidig led Kina under den den kinesiske borgerkrig mellem kommunistpartiets og nationalisternes styrker, og var derfor svækket i modstanden mod Japan. Nationalisterne havde affundet sig med den japanske tilstedeværelse i Manchuriet og Indre Mongoliet, og koncentrerede sig om kampen mod kommunisterne. Men kommunisterne havde formået at undgå det nederlag, som truede dem i provinsen Jiangxi og forflyttet sig til de nordlige dele af provinsen Shaanxi under Den lange march.

Nu, da Chiang Kai-shek var taget til fange af sine egne, kunne han ikke forhindre, at generalerne på begge sider af borgerkrigen forhandlede sig frem til en anti-japansk enhedsfront. Kommunisternes repræsentant under forhandlingerne hos Kuomintang var Zhou Enlai.

Blot et år senere udbrød den 2. kinesisk-japanske krig. Krigen forhindrede ikke, at der sideløbende forekom kampe mellem repræsentanter for nationalistiske og kommunistiske kinesiske styrker om magten i Kina.

Efter 2. verdenskrigs afslutning udbrød borgerkrigen på ny med fuld styrke.

Mindesmærke 
På stedet (Xi'an shibian jiuzhi), hvor episoden fandt sted, det vil sige hvor generalissimo Chiang blev taget til fange, blev i 1982 opført på Folkerepublikken Kinas liste over kulturminder.

Eksterne henvisninger 
 Xi'an Incident – An Important Episode of Chinese Modern History
 Site of the Xi'an Incident

Kinas historie
Xi'an
Shaanxis historie
Universitetsloven

Universitetsloven, formelt Lov om universiteter af 14. august 2014, er den danske lovgivning om universiteter underlagt Uddannelses- og Forskningsministeriet. Heri fremgår det, at de danske universiteter statsfinansierede selvejende institutioner, som der føres tilsyn med fra ministerens side.

Loven fastlægger rammerne for universiteterne, herunder hvordan organiseringen skal foregå.

Historie 
Indtil midten af 1960'erne var Københavns Universitet (1479) og Aarhus Universitet (1928) de to eneste universiteter i Danmark. En kraftig vækst i antallet studerende i begyndelsen af 1960'erne førte til oprettelsen af Odense Universitet i 1964. Styret af universiteterne foregik frem til 1970 uafhængigt, f.eks. var Københavns Universitets styre funderet i regelsæt fra 1539, 1732 og 1788.

Styrelsesloven 
I 1970 vedtog Folketinget en styrelseslov for universiteterne i København, Aarhus og Odense. Denne lov blev i 1973 udbredt til næsten alle højere læreanstalter i Danmark. Styrelsesloven var et udtryk for en formalisering af den modernisering, der skete i kølvandet på ungdomsoprøret i 1968. Den var forholdsvis banebrydende - også internationalt - for dens decentralisering og demokratiske opbygning af universiteterne. Styret var henlagt til demokratiske, styrende organer på universitets-, fakultets- og institutniveau. Disse råds sammensætning var unik, idet et videnskabelige personale fik 50 pct., andet personale 25 pct. og de studerende også 25 pct. Studienævnet, der fik ansvaret for uddannelserne, blev også indført med denne lov, og også disse var unikke med 50 pct. studerende og 50 pct. ansatte.

Universitetsloven af 1992 
Efter megen kritik gennemgik Styrelsesloven en revision i begyndelsen af 1990'erne, hvilket mundede ud i en ny universitetslov i 1993. En stor del af kritikken havde handlet om den svage, øverste ledelse på universiteterne, hvorfor en del af den nye lov svækkede personalet og de studerende indflydelse i de forskellige organer for at kunne gennemføre moderniseringen.

Universitetsloven af 2003 
I 2002 indgik den daværende regering en politisk aftale om en reform af universitetsområdet med Socialdemokratiet og Kristeligt Folkeparti. En væsentlig del af den nye lov var omdannelsen af universiteterne til selvejende institutioner, hvis øverste ledelse fremover er en bestyrelse. Et andet mål med loven var generel regelforenkling og større fleksibilitet for universiteterne.

Velfærds- globaliseringsaftalen i 2006 
Den daværende regering indgik i 2006 en aftale med Socialdemokratiet, Dansk Folkeparti og Det Radikale Venstre med navnet "Aftale om fremtidens velstand og velfærd og investeringer i fremtiden". En af de store mål med aftalen var at nedbringe gennemførelsestiden for de studerende ved at give universiteterne et økonomisk incitament. Der blev bl.a. indført en tidsbegrænsning på specialeskrivning og en styrkelse af studievejledningen.

De samme partier indgik samme år en globaliseringsaftale, der bl.a. havde fokus på at styrke kvaliteten bl.a. gennem oprettelse af Danmarks Akkrediteringsinstitution.

Referencer 

Danmarks love
Universiteter i Danmark
Hanna Folkesson

Hanna Folkesson (født 15. juni 1988) er en svensk fodboldspiller, der spiller som midtbanespiller for FC Rosengård og Sveriges kvindefodboldlandshold. Hun fik debut for A-landsholdet den 6. marts 2013 i en uafgjort 1–1 landskamp mod Kina ved Algarve Cup.

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
SAM-N-2 Lark

Lark-projektet var et højt prioriteret jord til luft-missil, der blev udviklet af United States Navy for at imødegå kamikaze-truslen Efter Lark-konfigurationen blev etableret af Bureau of Aeronautics i januar 1945 fik Fairchild Aircraft en kontrakt om at producerer 100 missiler i marts 1945. Fairchild brugte radiostyret styresystem med en semiaktiv radarmålsøger AN/DPN-7. Der blev skrevet endnu en kontrakt på 100 missiler med Convair i juni 1945 som backup. Convair brugte ledstrålestyring som styr aktiv radarmålsøger. Ingen af versioner var succesfulde. Seks af Convairs modeller blev givet til Raytheon for at undersøge bruge af hastighedsbaseret Dopplerradar til at styre missilener mod målet, mens de fleste andre brugte puls-radar. En af Raytheons styresystemer fra Convair formåede at blive det første amerikanske jord til luft-missil, der ramte et flyvende mål i 1950.

Referencer 

Missiler
Voyager Golden Record

Voyager Golden Records er to fonografiske plader der var fastgjort på de to Voyagerrumsonder, der blev opsendt i 1977. Pladerne indeholder lyde og billeder, der er udvalgt til at vise diversiteten af livet og kultur på Jorden, og de er tilsigtet intelligent udenjordiskesformer, eller fremtidige mennesker, der måtte finde dem. Pladerne bliver betragtet som en slags tidskapsel.

Selvom ingen af Voyager-rumfartøjerne bevæger sig mod nogen særlig stjerne, så vil Voyager 1 passere i en afstand af 1,6 lysår af stjernen Gliese 445, der befinder sig i stjernebilledet Giraffen, om omkring 40.000 år.

Carl Sagan bemærkede at "Rumfartøjet bliver fundet og pladen bliver spillet udelukkende der findes avancerede rumfarende civilisationer i det ydre rum, men opsendelsen af denne "flaske" i det kosmiske "hav" fortæller noget meget håbefuldt om denne planet."

Se også 
 Pioneerplade

Referencer 

NASA-programmer
Liv i rummet
Ruslands premierminister

Ruslands premierminister, officielt betegnet som "Formand for Den Russiske Føderations regering", er leder af den russiske regering og den næsthøjeste politiske figur i Rusland efter præsidenten. Premierministerens officielle residens er Gorki-9 i Odintsóvskij distriktet, Moskva Oblast, mens hans arbejdsplads er Det Hvide Hus i Moskva. I henhold til artikel 24 i Ruslands føderale forfatning er premierministeren "leder af Den Russiske Føderations regering".

På grund af Ruslands præsidents centrale rolle i det politiske system påvirkes regeringens aktiviteter (inklusive premierministeren) markant af statsoverhovedet. For eksempel er det præsidenten, der udnævner og afskediger premierministeren og andre medlemmer af regeringen. Præsidenten kan lede formandskabet i kabinettet og give obligatoriske ordrer til premierministeren og andre medlemmer af regeringen. Præsidenten kan også tilbagekalde enhver handling fra regeringen.

Brugen af udtrykket "premierminister" er strengt uformel og bruges aldrig af den russiske forfatning, føderale love og andre love.

Referencer 

Premierminister
 
Rusland
Sweethearts

Sweethearts er en dansk popgruppe, der spiller coverversioner af dansktopmusik. Gruppen består af sangerinde Pernille Højmark, bassist Kim Kidholm, trommeslager Holger Kølle, keyboardspiller Peter Michael Jensen og afdøde guitarist Bo Bistrup (1989-2019). Sweethearts debuterede med albummet Lyk'lig i en verden af musik i 1992, hvor også sangerinde Marianne van Toornburg medvirkede. Hun forlod gruppen i 1993.

I 1992 deltog gruppen i Dansk Melodi Grand Prix 1992 sammen med Keld og Hilda Heick under navnet Sweet Keld & The Hilda Hearts med sangen "Det vil vi da blæse på". Sweethearts deltog igen med sangen "I Must Be Crazy" ved Dansk Melodi Grand Prix 2005.

Diskografi

Studiealbums 
 Lyk'lig i en verden af musik (1992)
 Hej igen du! (1995)
 Lad hele verden danse (1998)
 Sikken en fest (1999)
 Sikken en julefest (1999)
 Knald på (2002)
 Grand Cru (2004)

Opsamlingsalbums 
 Sweetest hits (2000)
 De bedste Sweethearts (2008)
 Det går tit godt – komplet & rariteter (bokssæt, 2012)

Referencer

Eksterne henvisninger 
 

Popgrupper fra Danmark
Deltagere ved Dansk Melodi Grand Prix 1992
Deltagere ved Dansk Melodi Grand Prix 2005
Livegasm!

Livegasm! er det fjerde livealbum af den danske rockgruppe Dizzy Mizz Lizzy. Albummet udkom den 29. november 2017 i Japan, og den 8. december 2017 i Danmark på Columbia Records.

Spor

Hitliste

Kilder

Livealbum fra 2017
Dizzy Mizz Lizzy-album
75. Ranger Regiment

75. Ranger Regiment, også kendt som Army Rangers, er en let-infanteri special operationsstyrke i den amerikanske hærs elite-enhed, United States Army Rangers. Regimentet kaldes normalt US Army Rangers, eller bare Rangers. 

Ranger-relationer er traditionelt tilbage til seks bataljoner, der blev oprettet under 2. verdenskrig. Første rangerbataljon, den første af disse bataljoner, blev indstillet 19. juni 1942. I Slaget om Cisternerne stod ved Cisterna di Latina 30. januar den 2. februar 1944 blev to af de første sætte rangerbataljoner (1. og 3.) helt udryddet af tyske faldskærmsjægere.

Rangers ledsagere blev derefter oprettet under Koreakrigen og Vietnamkrigen. Fra 1974 har rangerbataljoner været igen, og dagens eksisterende rangerforbund er organiseret i det 75. Ranger Regiment, som blev oprettet i 1986.

Referencer 

Specialstyrker fra USA
Force Reconnaissance

Force Reconnaissance er en af United States Marine Corps specialstyrker. Force Reconnaissance blev grundlagt i 1954 i Camp Pendleton.

Force Reconnaissance udfører efterretning, redning krigsførelse og anti-terrorist operationer, det vil sige ukonventionel krigsførelse. I Irakkrigen fungerede Force Reconnaissance som en søfartsstøtte til søgen efter terrorister og oprørere. Da det er en maritim elitegruppe, skal ansøgere tjene i Marine Corps 3-4 år, før de flytter til Force Reconnaissance.

Specialstyrker fra USA
Special Reconnaisance Regiment

Special Reconnaissance Regiment eller SRR er et særligt regiment af de britiske væbnede styrker. Det blev dannet den 6. april 2005 og er en del af United Kingdom Special Forces under ledelse af Special Forces Director sammen med Special Air Service (SAS), Special Boat Service (SBS) og Special Forces Support Group (SFSG).

Specialstyrker fra Storbritannien
KSK

Kommando Spezialkräfte (Fork. KSK) er en speciel enhed i det tyske forsvar, der ligger i Graf-Zeppelin-kasernen i Calw, Baden-Württemberg.
KSK er en del af Bundeswehr-indsatsstyrkerne og svarer f.eks. til engelske Special Air Service og United States Army Special Operations Command.

Kommandoen blev etableret i midten af 1990'erne og begyndte sin virksomhed i 1997 efter stærk kritik af, at tyske statsborgere i 1994 skulle reddes af belgiske faldskærmsfolk under folkemordet i Rwanda. KSK har efter sin grundlæggelse deltaget i søgning efter krigsforbrydere i det tidligere Jugoslavien og terrorbekæmpelse i Afghanistan.

Kilder og henvisninger 

 Officielt websted

Specialstyrker fra Tyskland
Natura 2000-område nr. 110 Odense Fjord

Natura 2000-område nr. 109 Havet mellem Romsø og Hindsholm samt Romsø  består af består af habitatområde H94 og fuglebeskyttelsesområde F75. Natura 2000-området ligger i Nordfyns-, Odense- og Kerteminde Kommuner, i vandplanopland 1.13 Odense Fjord . Hele området omfatter ca. 5.048 hektar, hvoraf ca. 82 % udgøres af hav og og 183 ha ejes af staten.

Beskrivelse 
Natura 2000-område Odense Fjord afgrænses mod nord af Enebærodde, som rummer Fyns eneste større hedeområde med forekomst af både våd og tør hede samt enekrat.

Den inderste del af fjorden, Seden Strand, er en lavvandet bugt med en middeldybde på mindre end 1 m. Heri udmunder Odense Å, som afvander 31 % af Fyn. Yderfjorden er også lavvandet, men dog med en middeldybde på 2,7 meter. En smal sejlrende vedligeholdes fra Odense Havn og ud gennem fjorden. Flere småøer er opstået ved oplæg af fyld fra oprensninger af sejlrenden. Der er to beboede øer og ca. 25 små holme i fjorden. Området stærkt præget af menneskelige aktiviteter på grund af nærheden til byen Odense. Omkring Odense Å’s udløb og især i den sydlige del af fjorden findes større strandengsarealer.

Området er yngleområde for klyde, splitterne, havterne og fjordterne. Disse arter fouragerer i de lavvandede fjordområder og lagunesøer, som samtidig er et af Fyns vigtigste raste- og fourageringsområder for vandfugle som sangsvane, knopsvane og blishøne.
Odense Fjord er desuden ynglested for havørn og et vigtigt fourageringsområde for hjejle.
I det inddæmmede område Fjordmarken, i nordvestenden af fjorden, findes artsrige rigkær med forekomst af skæv vindelsnegl.

De fleste småøer i området er omfattet af vildtreservat med helt eller delvist adgangsforbud i fuglenes yngletid

Den nedre del af den store naturfredning langs Odense Å ligger også i Natura 2000-området.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen
 Basisanalysen 2016-21

Natura 2000-planer
Fredede arealer i Danmark
Lokaliteter i Odense Kommune
Lokaliteter i Nordfyns Kommune
Lokaliteter i Kerteminde Kommune
Fuglebeskyttelsesområder i Danmark
Fissenkenkopf

Fissenkenkopf er en bakke nær Osterode, i Niedersachsen af Tyskland. Det ligger i Harzen og højden er 527 meter.
Bjerge i Tyskland
GoldSrc

GoldSrc (udtales "Gold Source") er en spilmotor udviklet af Valve Corporation. Den blev først demonstreret i first-person shooter-spillet Half-Life fra 1998. Dele af GoldSrc er baseret på en stærkt modificeret udgave af Id Softwares Quake-motor. Efter udgivelsen af Half-Life kom GoldSrc til at være basis for andre titler, der blev udviklet af eller efter aftale med Valve, herunder udvidelsen til Half-Life med titlen Day of Defeat samt flere spil i Counter-Strike-serien.

GoldSrc blev efterfulgt af Source-motoren med udgivelserne af Counter-Strike: Source og Half-Life 2 i 2004. Valve er dog fortsat med at supportere GoldSrc med lejlighedsvise opdateringer.

Udvikling 
Grundlaget for GoldSrc er den motor, der anvendes i computerspillet Quake, men med store ændringer udført af Valve Corporation, den på den tid hed Valve Software. Mens motoren tjente som grundlag for GoldSrc, har Gabe Newell udtalt, at størstedelen af den kode, der blev brugt i motoren, blev skabt af Valve selv og ikke taget fra Quake. GoldSrc's kunstige intelligenssystemer blev for eksempel hovedsageligt lavet fra bunden. Motoren genbruger også kode fra andre spil i Quake-serien, herunder QuakeWorld og Quake II, men denne genanvendelse er minimal i forhold til den fra den oprindelige Quake. I 1997 ansatte Valve Ben Morris og erhvervede Worldcraft, et værktøj til at oprette brugerdefinerede Quake-kort. Værktøjet blev senere omdøbt til Valve Hammer Editor og blev det officielle kortlægningsværktøj til GoldSrc.

Før oprettelsen af Source-motoren havde GoldSrc-motoren ingen rigtig titel og blev blot kaldt "Half-Life-motoren". Da Source blev oprettet, udskilte Valve koden fra Half-Life-motoren for at lave Source-motoren. Dette skabte to hovedmotor-forgreninger, der bruges til forskellige formål. Den ene hedder "GoldSrc" og den anden "Src". Internt blev alle spil med den første variant omtalt som "Goldsource" for at skelne mellem de to grene. Efterhånden blev det navnet for motoren og derpå brugt også eksternt. 

Valve Corporation udgav versioner af GoldSrc-motoren til OS X og Linux i 2013 og flyttede efterhånden alle deres egne titler til at bruge motoren på disse platformene inden årets udgang.

Referencer 

Spilmotorer